Document ID: 32009D0027

KOMISJONI OTSUS,
12. jaanuar 2009,
millega muudetakse Bulgaaria ja Rumeenia ühinemisakti VI lisa liidet seoses teatavate Bulgaaria piimatöötlemisettevõtetega
(teatavaks tehtud numbri K(2008) 9000 all)
(EMPs kohaldatav tekst)
(2009/27/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Bulgaaria ja Rumeenia ühinemisakti, eriti selle VI lisa 4. peatüki B osa lõike f esimest lõiku,
ning arvestades järgmist:
(1)
Bulgaaria ja Rumeenia ühinemisaktis on Bulgaariale võimaldatud üleminekuperiood, et viia teatavad piimatöötlemisettevõtted vastavusse Euroopa Parlamendi ja nõukogu 29. aprilli 2004. aasta määrusega (EÜ) nr 853/2004, millega sätestatakse loomset päritolu toidu hügieeni erieeskirjad. (1)
(2)
Ühinemisakti VI lisa liidet on muudetud komisjoni otsustega 2007/26/EÜ, (2) 2007/689/EÜ, (3) 2008/209/EÜ, (4) 2008/331/EÜ, (5) 2008/547/EÜ, (6) 2008/672/EÜ (7) ja 2008/827/EÜ. (8)
(3)
Bulgaaria on esitanud tõendid, et neli piimatöötlemisettevõtet on ajakohastamise lõpetanud ja vastavad nüüd täielikult ühenduse õigusaktidele. Kõnealustest ettevõtetest kolmel lubatakse nõuetele vastavat ja nõuetele mittevastavat toorpiima ilma eraldamata vastu võtta ja töödelda. Seepärast tuleks asjaomased ettevõtted lisada VI lisa liite I peatüki loetelusse. Ühel ettevõttel on lubatud võtta vastu ja töödelda nõuetele vastavat toorpiima ja nõuetele mittevastavat toorpiima kahel täielikult eraldatud liinil. Asjaomane ettevõte tuleks lisada VI lisa liite II peatüki loetelusse.
(4)
Üks I peatükis loetletud piimatöötlemisettevõte töötleb üksnes nõuetele vastavat toorpiima ning seega kiidetakse see ettevõtte heaks ELi piimatöötlemisettevõttena. Seepärast tuleks asjaomane ettevõte VI lisa liite I peatüki loetelust välja jätta.
(5)
Bulgaaria ja Rumeenia ühinemisakti VI lisa liidet tuleks seepärast vastavalt muuta.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Bulgaaria ja Rumeenia ühinemisakti VI lisa liidet muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 12. jaanuar 2009

Labels: 7
18
17
0